**Kansainvälisten marttojen ryhmänvetäjä**

Haemme Uudenmaan Marttoihin toista kansainvälisten marttojen ryhmänvetäjää. Tehtävä on osa piirin vapaaehtoistoimintaa. Tehtävä alkaa syksyllä 2019 sopimuksen mukaan. Tehtävä aloitetaan seuraamalla ja oppimalla tehtävässä jatkavalta kansainvälisten marttojen ryhmänvetäjältä.

Ryhmänvetäjät toimivat tiiminä ja jakavat tehtäviä keskenään sopimalla työnjaosta yhdessä. Edellytämme ryhmänvetäjältä voimassa olevaa Marttajärjestön jäsenyyttä. Tehtävästä ei makseta palkkiota, mutta tehtävän hoitamiseen liittyviä matkakustannuksia korvataan samoilla säännöillä kuin myös muille piirin vapaaehtoisille martoille. Tehtävästä saa todistuksen pyydettäessä.

**Kansainväliset martat**

Kansainväliset martat toimivat sekä marttojen kansainvälisen kehitysyhteistyön viestinviejinä, että paikallisen monikulttuurisen yhteistyön vapaaehtoisina. Kansainvälisten marttojen toiminta painottaa yhdessä tekemistä ja avoimuutta.

Kansainväliset martat voivat osallistua Marttaliiton ja piirin järjestämiin koulutustilaisuuksiin. Kansainvälisiä marttoja opastetaan vetämään piirin kokoamiin kansainvälisiin teemoihin perustuvia marttailtoja ja järjestämään esimerkiksi kansainvälisen ruuan ruokakursseja tai monikulttuurisia ruoka- tai käsityöiltoja. Koulutuksissa esitellään myös marttojen kehitysyhteistyötä ja -hankkeita sekä marttojen kansainvälisiä toimintamuotoja ja verkostoja Suomessa ja maailmalla.

Lue lisää kansainvälisistä martoista [täältä.](https://www.martat.fi/uusimaa/vapaaehtoismartat/uudenmaan-vapaaehtoistoiminta/uudenmaan-kansainvaliset-martat/)

**Tehtävän sisältö**

Kansainvälisten marttojen ryhmänvetäjänä tehtäviisi kuuluvat mm. koulutuksien ja yhteisten tapahtumien suunnittelu ja järjestäminen, yhteydenpito vapaaehtoisiin sekä piirin kansainvälisten marttojen sosiaalisen median kanavien ylläpitoa. Ryhmänvetäjänä tehtäviisi kuuluu myös vastaaminen kansainvälisiä marttoja koskeviin sähköposteihin ja muihin tiedusteluihin.

Ryhmävetäjänä kuulut lisäksi piirin vapaaehtoistoiminnan kehittämisryhmään, joka tapaa 2- 4 kertaa vuodessa piirin kehityspäällikön johdolla.

**Toivomme sinulta**

* Innostusta marttojen kansainvälistä vapaaehtoistoimintaa kohtaan
* Kiinnostusta marttajärjestöä kohtaan
* Yhteistyökykyä ja joustavuutta
* Oma-aloitteisuutta ja uusia ideoita
* Mahdollisuutta sitoutua tehtävään vähintään vuodeksi

**Lisätietoja**

Aino Posti Uudenmaan Martat kehityspäällikkö

aino.posti@martat.fi

Sanna Tiainen-Erkkilä kansainvälisten marttojen ryhmänvetäjä

sanna.tiainen-erkkila@martat.fi

**Lähetä**

Mikäli kiinnostuit ota yhteyttä [aino.posti@martat.fi](mailto:aino.posti@martat.fi) 1.6.2018 mennessä. Laita viestistä kopio myös [sanna.tiainen-erkkila@martat.fi](mailto:sanna.tiainen-erkkila@martat.fi).